[{"text_idx": "#000000", "text": "Congresso Internazionale della Gioventu\u0300 Esperantista"}, {"text_idx": "#000002", "text": "En la IJK povas okazi c\u0302io ajn... foje ec\u0302 c\u0302io samtempe! June kaj Kune, la unua originala muzikalo en Esperanto, sekvas la rakontojn de kelkaj partoprenantoj dum Internacia Junulara Kongreso. Iuj trovos amon, iuj trovos hejmon, kaj iuj trovos neatenditan helpon!"}, {"text_idx": "#000003", "text": "34 junuloj, log\u0302antaj en 14 landoj kaj 5 mondopartoj, kunig\u0302as en tiu c\u0302i unika projekto. Jam en februaro komencig\u0302is la reta kunlaborado pri la skripto, kaj g\u0302is la komenco de la IJK c\u0302iuj scenoj kaj kantoj estos jam kelkfoje ekzercitaj. Eu\u0306ropa subvencio ebligas al ni repagi vojag\u0302kostojn kaj havi profesian ilaron por la muziko, scenejo kaj registrado."}, {"text_idx": "#000004", "text": "Spertaj kongresvizitantoj rekonos c\u0302iujn klasikajn elementojn: karavano, trinkomang\u0302a nokto, komitatkunsido, internacia vespero kaj pli, sed c\u0302iam kun iu neatendita surprizo. Novuloj multe lernos pri la movado per g\u0302i: la filmregistraj\u0302o de la muzikalo estos la plej bona varbilo por venontaj kongresoj!"}, {"text_idx": "#000005", "text": "June kaj Kune estos prezentita la 26-an de au\u0306gusto 2022, ekde la 20:00, dum IJK 2022 en Westelbeers, Nederlando. Kaj poste en Retoso!"}, {"text_idx": "#000006", "text": "Saluton! Mi estas Nelson Kendakenda el DRkongo. Mi estas esperanta muzikisto. Mi ja ankau\u0306 s\u0302atus partopreni en la kongreso, por ke mi povu prezenti la esperantajn kantojn.\nMi dankas kaj atendas la respondojn."}]